Ultima etapă a sezonului regulat din Liga a III-a programează pe Municipalul rădăuțean confruntarea dintre echipele sucevene Bucovina și Șomuz Fălticeni. Duelul care se va disputa sâmbătă, cu începere de la ora 15.00, are o miză importantă pentru ambele formații. Rădăuțenii își propun victoria pentru a se menține pe prima poziție în clasament, în vreme ce fălticenenii păstrează și ei șanse matematice de calificare în play-off. Pentru a se întâmpla acest lucru, echipa antrenată de Daniel Stoica trebuie să se impună în fața Bucovinei, iar duelul FC Bacău – CSM Vaslui să se încheie la egalitate.
Programul etapei a XVIII-a:
FC Bacău – CSM Vaslui
Bucovina Rădăuți – Şomuz Fălticeni
Rapid Brodoc – CSM Bacău
Foresta Suceava – Aerostar Bacău (neprogramat)
Ştiința Miroslava va sta în această rundă.
Clasament
1. Bucovina Rădăuţi 15 8 5 2 25-12 29
2. CSM Bacău 15 9 1 5 22-13 28
3. Ştiinţa Miroslava 16 9 1 6 27-20 28
4. FC Bacău 15 6 3 6 22-18 21
5. CSM Vaslui 15 5 6 4 22-18 21
6. Şomuz Fălticeni 15 5 5 5 23-25 20
7. Rapid Brodoc 15 4 2 9 15-29 14
8. Aerostar Bacău 15 3 3 9 12-22 12
9. Foresta Suceava 15 5 2 8 18-29 7
Notă: Echipa Foresta Suceava a fost sancţionată cu 10 puncte conform hotărârilor Comisiei de Disciplină şi Etică din 7.02.2024, 21.02.2024, 06.03.2024 şi 20.03.2024, din cauza litigiului cu fostul antrenor Ionuț Moșteanu.
De asemenea, Comisia de Disciplină și Etică a Federației Române de Fotbal a decis luni, 18 martie, excluderea Forestei din campionatul Ligii a III-a pentru două neprezentări consecutive. Conform regulamentului, toate rezultatele formației sucevene din retur au fost omologate cu scorul de 3-0 în favoarea adversarelor. Totodată, echipa de pe Areni a fost retrogradată în ultima competiție organizată de Asociația Judeţeană de Fotbal pe teritoriul căreia își are sediul, mai exact în Liga a V-a.